stanford-oval/wikipedia huggingface dataset:
פלגיוקלז

| --- | --- |
אלגיוקלז הוא סוג נפוץ של פלגיוקלז
אלגיוקלז הוא סוג נפוץ של פלגיוקלז
 תכונות המינרל
 הרכב כימי:  Na,Ca)(Al,Si)ALSi2O8)
 מערך קריסטלוגרפי:  טריקליני, חתך מלבני או ריבועי.   לא נפוצים גבישים מפותחים
 צורת הגביש:  גרגרי. גבישים אנהדרליים בתוך מסת אם.
 צבע:  לבן, אפור, לבן תכלכל, לבן אדמדם, לבן אפרפר
 ברק:  זגוגי עד עמום עקב בליה.
 שקיפות:  שקוף עד שקוף למחצה
 פצילות:  טובה בשני מישורים.
 שבירה:  דמוית קונכייה
 קשיות:  6-7 בסולם מוס
 משקל סגולי:  2.61-2.76 (בממוצע 2.68)
 שרטוט:  לבן
פלגיוקלז (מיוונית שבירה נטויה) היא שורת מינרלים איזומורפית מקבוצת הפלדספטים (פצלות השדה). שורת הפלגיוקלז היא אחת מהחשובות ביותר בקבוצות המינרלים שמהם בנויים סלעי היסוד.
קבוצת פצלות השדה, שהפלגיוקלז הוא חלק ממנה, מכילה מינרלים טקטוסיליקטים - סיליקטים במבנה מרחבי. כמו בקוורץ, בנויים מינרלים אלה מארבעה טטרהדרונים, אלא שבעוד שבקוורץ כל הטטרהדרונים בנויים מ- SiO4, בפצלת השדה מחליף אטום אלומיניום את אטום הצורן באחד או שניים מהטטרהדרונים. משום שהצורן הוא ארבע־ערכי בעוד שהאלומיניום הוא שלוש־ערכי נדרש פיצוי חשמלי בדמות קטיון כדוגמת אשלגן, נתרן וסידן.
המינרלים בקבוצת הפלגיוקלז

פלגיוקלז היא שורה איזומורפית של מינרלים המתחילה במינרל אלביט שנוסחתו NaAlSi3O8, ושבו מספק קטיון נתרן את הפיצוי החשמלי ומסתיימת במינרל אנורתיט שנוסחתו CaAl2Si2O8 ושבו מחליפים שני אטומי אלומיניום מחצית מכמות אטומי הצורן בארבעת הטטרהדרונים ולכן נדרש פיצוי חשמלי של קטיון סידן שהוא דו־ערכי. גבישי הפלגיוקלז מורכבים מתערובת שבה יש יחסים שונים בין כמויות האלביט לכמויות האנורתיט. הטבלה הבאה מפרטת את החלוקה השמית המקובלת למינרלים השונים המרכיבים את קבוצת הפלגיוקלז על פי יחסי אלביט/אנורתיט.
| שם |  % NaAlSi3O8 |  % CaAl2Si2O8 |
| --- | --- | --- |
| אלביט | 100-90 | 0-10 |
| אוליגוקלז | 90-70 | 10-30 |
| אנדסין | 70-50 | 30-50 |
| לברדוריט | 50-30 | 50-70 |
| בייטאוניט | 30-10 | 70-90 |
| אנורתיט | 10-0 | 90-100 |
אלביט - מינרל נפוץ יחסית ובעל חשיבות בבניית סלעי יסוד חומציים ובדייקים פגמטיטיים, לעיתים קרובות בלווית מינרלים נדירים כגון טורמלין ובריל. מקור השם מלטינית - albus (לבן), בשל צבעו הלבן הנקי.
אנורתיט - אופייני לסלעי יסוד בסיסיים מאפיים, כגון בזלת וגברו. את השם למינרל נתן רוז ב-1823 מיוונית - "לא ישר", בהתייחסות לגבישים המשופעים שלו.
המינרלים המצויים בין אלביט לאנורתיט בקבוצת הפלגיוקלז דומים מאוד האחד לשני וכמעט שלא ניתן להבחין ביניהם למעט באמצעים אופטיים.
אוליגוקלז – נפוץ בגרניט, סיאניט, דיוריט וגנייס. מצוי לעיתים קרובות בחברת אורתוקלז. השם אוליגוקלז מקורו ביוונית ופירושו "שבירה קטנה" והוא מתייחס לעובדה שהזווית בין מישורי הפצילות רחוקה בצורה ניכרת מהזווית הישרה. אבן שמש היא בעיקרה אוליגוקלז (לעיתים אלביט) משובצת בפתיתים של המטיט.
אנדסין - מינרל אופייני לסלעים בינוניים כדוגמת הדיוריט ולסלעים געשיים כדוגמת האנדזיט.
לברדוריט – סוג פצלת שדה האופייני לסלעים בסיסיים כגון דיוריט, גברו, אנדזיט ובזלת, והוא מופיע בדרך כלל יחד עם פירוקסן ואמפיבול. הלברדוריט הוא אחד המינרלים היפים ביותר. במבט ראשון נראה הלברדוריט כבעל גוון כהה עמום, אך בחיתוך למקטעים נראים לאורך מישורי הפצילות משחקי אור וצבע הקרויים "לברדורסנס" (labradorescence). הצבעים הנפוצים הם ירוק, כתום, כחול, וסגול. מקור השם בחצי האי לברדור שבקנדה, שם הוא מהווה מרכיב בסלע היסוד אנורתוזיט הבנוי כמעט בלעדית מפלגיוקלז. המינרל מצוי במקומות נוספים בקנדה ובחצי האי הסקנדינבי. סוג של לברדוריט הידוע כספקטרוליט מצוי בפינלנד.
בייטאוניט – מינרל נדיר המצוי לעיתים בסלעים בסיסיים. קרוי על שמה הקודם של אוטווה שבקנדה (בייטאון).
סלעים המכילים פלגיוקלז

הפלגיוקלז לסוגיו השונים הוא מרכיב מרכזי בסלעים רבים. הבולטים והמוכרים מבין סלעים אלו הם גרניט ובזלת. ישנם גם סלעים רבים אחרים, שאולי פחות מוכרים ושכיחים המכילים פלגיוקלז בכמויות גדולות כמו האנדזיט, הטוף והטונליט. בטבע קיים גם סלע מגמטי בשם אנורתוזיט, המורכב מפלגיוקלז טהור או כמעט טהור.
פיליפ ברדאריץ'

פיליפ ברדאריץ (בקרואטית: Filip Bradarić; נולד ב-11 בינואר 1992) הוא כדורגלן קרואטי המשחק בעמדת הקשר בקבוצת זרינסקי מוסטאר.
קריירת מועדונים

ברדאריץ' התחיל את הקריירה שלו במחלקת הנוער של היידוק ספליט. בקיץ 2011 הושאל לפרימוראץ 1929 בה שיחק שתי עונות. בקיץ 2013 חזר להיידוק. ב-13 ביולי 2013 ערך את הופעת הבכורה שלו בקבוצה בניצחון 1–5 נגד זאדאר.
ב-3 בפברואר 2015 ברדאריץ' חתם לשלוש וחצי עונות ברייקה. בעונת 2016/2017 היה שותף לזכייה של הקבוצה באליפות הראשונה בתולדותיה, וב-5 במאי 2017 האריך את חוזהו בקבוצה עד 2020.
ב-3 באוגוסט 2018 חתם לחמש עונות בקליארי מהסרייה א'.
ב-2 בספטמר 2019, ברדאריץ' הושאל להיידוק ספליט עד לסיום העונה.
ב-24 בינואר 2020, ברדאריץ' חתם בסלטה ויגו ועוד לאחר מכן הושאל לאל-עין.
בקיץ 2021, ברדאריץ' חתם באל-אהלי.
קריירה בינלאומית

בנובמבר 2016 זומן לסגל נבחרת קרואטיה לקראת המשחקים נגד איסלנד וצפון אירלנד. ב-15 בנובמבר 2016 ערך את הופעת הבכורה שלו בנבחרת במשחק נגד צפון אירלנד.
תארים

הליגה הקרואטית השלישית: 2011/2012
ליגת העל הקרואטית: 2016/2017
הגביע הקרואטי: 2016/2017
פרנץ פיבק

| --- | --- |
אין תמונה חופשית
 לידה:  24 באוגוסט 1960 (בן 64) וינה
 מידע כללי
 בשירות:  קוסמונאוט בשירות אוסטריה
 לאום:  אוסטריה אוסטריה
 עיסוקים נוספים:  מהנדס
 תקופת השירות:  1989–1991 (כשנתיים)
 זמן שהייה בחלל:  7 ימים, 22 שעות ו-12 דקות
 משימות
 סויוז TM-13
 
 עיטורים
 מדליית הזהב הגדולה להוקרה על שירות הרפובליקה האוסטרית  עיטור הידידות בין העמים  מדליה על הישגים בכיבוש החלל 
 
פרנץ פיבק (בגרמנית:Franz Artur Viehböck‏ נולד ב-24 באוגוסט 1960 בווינה, אוסטריה) הוא קוסמונאוט אוסטריה, האוסטרי הראשון והיחיד (נכון ל-2023) שהיה בחלל.
ביוגרפיה

פרנץ פיבק נולד וגדל בווינה. אביו היה פרופסור לפיזיקה. פרנץ פיבק סיים לימודי בית ספר והחל ללמוד באוניברסיטה טכנית של וינה אותה סיים עם תואר בהנדסת חשמל. לאחר סיום הלימודים הוא נותר באוניברסיטה, עבד כמרצה והחל בעבודת הדוקטורט אותו לא סיים. בשנת 1991 ממשלת אוסטריה חתמה על הסכם להפעלת תוכנית Austromir 91 במסגרתה אזרח אוסטריה היה צריך להגיע לתחנת החלל מיר. האימונים החלו בשנת 1989 כאשר אוסטריה שלחה שני מועמדים.
ב-2 באוקטובר 1991 שוגרה חללית סויוז TM-13 כאשר פרנץ פיבק היה בין חברי הצוות (אלכסנדר וולקוב היה מפקד הצוות). החללית התחברה לתחנת החלל מיר. במהלך שהייה בחלל פיבק ביצע 15 ניסויים מדעים בתחום רפואה, פיזיקה ועוד. לאחר שהייה של כ-7 ימים בהם ביצע ניסויים בהתאם לתוכנית Austromir שהוכנה עבורו הוא חזר לכדור הארץ על סיפון חללית סויוז TM-12 (אנטולי ארצברסקי היה מפקד צוות).
לאחר חזרה לכדור הארץ פיבק במשך שנתיים נתן הרצאות בתחום החלל. בשנת 1992 הוא הגיש מועמדות להכללה במועמדים לטיסות חלל של סוכנות החלל האירופית אך לא נבחר. בהמשך הוא עבר לארצות הברית ועבד ברוקוול אינטרנשיונל. בשנת 1999 הוא חזר לווינה ומונה למנהל משרד של "בואינג".
לאחר סיום עבודה ב"בוינג", פיבק החל לעבוד במערך מוניציפלי של אוסטריה תחתית.
פרנץ פיבק נשוי, בייתו נולדה במהלך טיסתו בחלל.
הערות שוליים

↑  הסכם בין המדינות
↑  תוכנית Austromir
| --- | --- |
בקרת זהויות :  GND: 129073237  VIAF: 3542540   WorldCat (עם VIAF): 3542540
פרידריך פון וראנגל

| --- | --- |

פרידריך פון וראנגל
 לידה:  13 באפריל 1784 שטטין, ממלכת פרוסיה ממלכת פרוסיה (1750-1801)
 פטירה:  2 בנובמבר 1877 (בגיל 93) ברלין, הקיסרות הגרמנית הקיסרות הגרמנית
 מקום קבורה:  שצ'צ'ין 
 מדינה:  ממלכת פרוסיה 
 כינוי:  "פאפא"
 השתייכות:  פרוסיה הצבא הפרוסי   הקיסרות הגרמנית צבא הקיסרות הגרמנית
 תקופת הפעילות:  1796–1864 (כ־68 שנים)
 דרגה:   גנרל-פלדמרשל
 תפקידים בשירות
 מפקד הדיוויזיה ה-13 מפקד הקורפוס ה-2 
 פעולות ומבצעים
 המלחמות הנפוליאוניות מלחמת שלזוויג הראשונה מלחמת שלזוויג השנייה
 עיטורים
 צלב הברזל פור לה מריט
 
פרידריך היינריך ארנסט גראף פון וראנגל (בגרמנית: Friedrich Heinrich Ernst Graf von Wrangel;‏ 13 באפריל 1784 – 2 בנובמבר 1877) היה גנרל-פלדמרשל גרמני אשר לחם בצבא הפרוסי במלחמות הנפוליאוניות, מלחמת שלזוויג הראשונה ומלחמת שלזוויג השנייה.
ביוגרפיה

וראנגל נולד ב-13 באפריל 1784 בעיר שטטין, ממלכת פרוסיה (כיום בתחומי פולין). בשנת 1796 התגייס לצבא הפרוסי, ובשנת 1798 הועלה לדרגת לויטננט. במהלך המלחמות הנפוליאוניות הוא היה קצין זוטר, והתבלט בקרב היילסברג שלאחריו קיבל את עיטור הפור לה מריט. בשנת 1807 במסגרת הרפורמות בצבא שיזמו שרנהורסט וגנייזנאו, הועלה לדרגת אובר-לויטננט, וזמן קצר לאחר מכן לדרגת האופטמן. בשנת 1812 לחם במלחמת הקואליציה השלישית (הידועה בגרמניה גם בשם "מלחמת השחרור"), והועלה לדרגת אוברסט לויטננט. בשנת 1813  לחם בקרב לייפציג ועוטר בצלב הברזל. בשנת 1815 הועלה לדרגת אוברסט.
בשנת 1821 מונה למפקד בריגדת פרשים, ובשנת 1823 הועלה לדרגת גנרל-מיור ומונה למפקד הדיוויזיה ה-13. הדיוויזיה שלו הוצבה במינסטר ובשנת 1834 היה לו חלק חשוב בהרגעת סכסוך שהתעורר בין אנשי הדת והממשלה בקלן. על כך הועלה לדרגת גנרל לוטננט, וזכה להערכת מעמד היונקרים. בשנת 1848 הועלה לדרגת גנרל חיל הפרשים, ומונה למפקד הקורפוס ה-2. הוא פיקד על הכוח הפרוסי שלחם במסגרת מלחמת שלזוויג הראשונה בשם הקונפדרציה הגרמנית. כוחותיו של וראנגל נחלו ניצחונות, אולם עקב לחץ כבד מצד מעצמות אירופה חתם פרידריך וילהלם הרביעי, מלך פרוסיה על שביתת נשק עם ממלכת דנמרק. וראנגל ביטל את שביתת הנשק, בטענה שלמלך פרוסיה אין סמכות לעשות זאת בשם כל הקונפדרציה הגרמנית. הוא הציע לאשרר את שביתת הנשק באספה הלאומית של פרנקפורט, וב-26 באוגוסט נחתמה במאלמו שביתת נשק חדשה במסגרתה הסיגו הן הפרוסים והן הדנים את כוחותיהם משלזוויג והולשטיין. הסרבנות שהפגין במהלך המלחמה לא עמדה לו לרועץ והיה לו תפקיד חשוב גם בדיכוי הפיכות אביב העמים בפרוסיה.
את יתרת חייו הקדיש וראנגל לשיפור חיל הפרשים הפרוסי, אשר סבל מהזנחה מאז 1815. בשנת 1856, לאחר שירות של שישים שנה, הוענקה לו דרגת גנרל-פלדמרשל, הדרגה הגבוהה ביותר בצבא הפרוסי. בשנת 1864 הוא מונה למפקד הכוח הגרמני שלחם במלחמת שלזוויג השנייה. עם זאת, הוא כבר היה זקן מדי עבור שירות פעיל, ופקודותיו היו לעיתים קרובות מעורפלות ולא ברורות. כמפקד בפועל של הפלישה שימש פרידריך קרל, נסיך פרוסיה. לאחר הניצחון הגרמני בקרב דיבל, שלמעשה הכריע את המלחמה, התפטר וראנגל מתפקידו. הוענק לו תואר רוזן וכיבודים אחרים. בשנת 1866 הוא שימש כיועץ במלחמת אוסטריה–פרוסיה ובמלחמת צרפת–פרוסיה אולם לא פיקד על כוחות באופן פעיל.
הוא נפטר בברלין ב-2 בנובמבר 1877.
פרנץ פלאטקו

פרנץ פלאקטו קופילץ (בהונגרית: Kopiletz Franz Platko; ‏2 בדצמבר 1898, בודפשט, הונגריה – 2 בספטמבר 1982, סנטיאגו דה צ'ילה) היה שחקן ומאמן כדורגל הונגרי, ששיחק כשוער. פלאטקו היה פעיל בסוף העשור השני ובשנות ה-20 של המאה ה-20, ושיחק, בין היתר, בקבוצות מ.ט.ק. הונגריה, ברצלונה ורקראטיבו ולבה ובנבחרת הונגריה. לאחר פרישתו ממשחק אימן מספר קבוצות, והבולטות בהן היו ברצלונה, קולו-קולו, ריבר פלייט, בוקה ג'וניורס ונבחרת צ'ילה.
קריירה > כשחקן

פלאטקו החל את קריירת הכדורגל שלו בעיר מולדתו, בודפשט, במועדון מקומי. ב-1920 שיחק לתקופה קצרה בווינה. כשחזר לבודפשט שיחק במ.ט.ק. הונגריה. בשנותיו בהונגריה, בין 1917 ל-1923, שיחק 6 פעמים במדי נבחרת הונגריה.
פלאטקו שותף בשני משחקי ידידות של קבוצתו מול ברצלונה, ובזכות הצגת יכולת מרשימה הוצע לו חוזה במועדון. פלאטקו הובא כמחליפו של ריקרדו זאמורה, אך במהרה הוא ביסס את מעמדו בקבוצה בזכות עצמו. הוא שיחק שבע שנים בברצלונה, בין 1923 ל-1930. בזמנו בקבוצה זכה עמה בשש אליפויות קטלוניה, שלושה גביע המלך ובאליפות ספרד הראשונה. גבורתו במשחק הגמר של גביע המלך ב-1928 הרשימה את המשורר רפאל אלברטי שכתב אודותיו שיר.
פלאטקו עבר לרקראטיבו ולבה ב-1931 ופרש לאחר שנה.
קריירה > קריירת אימון

מיד לאחר פרישתו החל לעבוד כמאמן. הוא אימן בצרפת בשתי קבוצות שונות בין 1932 ל-1934, לפני שחזר לברצלונה להיות מאמן הקבוצה בעונת 1934/35. על אף זכייה באליפות קטלוניה הוא הוחלף על ידי פטריק אוקונל. פלאטקו עבר לדרום אמריקה, בה זכה להצלחה רבה כמאמן. ב-1939, בראשונה מבין שלוש קדנציות שונות בקולו-קולו הוביל את הקבוצה לאליפות. ב-1940 אימן לתקופה קצרה את ריבר פלייט הארגנטינאית, לפני שחזר לקדנציה שנייה בקולו-קולו, שגם בה זכה באליפות הליגה. ב-1941 מונה למאמן נבחרת צ'ילה. הוא היה מאמנה בטורנירי קופה אמריקה לשנים 1942 ו-1945. במקביל, בשנת 1942, אימן שני מועדונים צ'ילאנים נוספים. ב-1949 אימן את בוקה ג'וניורס. ב-1953 חזר לקדנציה שלישית ואחרונה בקולו-קולו. פעם נוספת זכה עם הקבוצה באליפות הליגה.
לאחר שני עשורים הרחק מברצלונה, חזר פלאטקו לאימון מועדון הכדורגל ברצלונה בעונת 1955/56. בעונה זו, עם שחקנים כגון לאזלו קובאלה ולואיס סוארס, ניצחה הקבוצה בעשרה משחקי ליגה רצופים. השיא לא נשבר עד 2005. למרות רצף הניצחונות, סיימה הקבוצה במקום השני, מאחורי אתלטיק בילבאו. פלאטקו הוחלף בתום העונה.
שחקני ברצלונה שזכו בגביע ב-1928. משמאל לימין: 

עומדים: פורנס (מאמן), מאס, קאסטייו, ליורנס, ולטר, גוסמאן, קרלה ופלאטקו. יושבים: פיירה, ססטרה, סמיטייר, ארוצ'ה וסאז'י.
פיליפ ביי

| --- | --- |

מפרצון יארה בפיליפ ביי
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  הפרוורים המזרחיים
 עיר אם:  סידני
 על שם:  ארתור פיליפ 
 גובה:  32 מטרים
 אוכלוסייה:  ‏
  ‑ בפרוור:  721 (10 באוגוסט 2021)
 קואורדינטות:  33°58′55″S 151°14′06″E﻿ / ﻿33.982°S 151.235°E﻿ / -33.982; 151.235
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןפיליפ ביי(למפת אוסטרליה רגילה) בריזבן קנברה מלבורן הובארט אדלייד פרת' דרוויןפיליפ ביי(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פיליפ ביי(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן פיליפ ביי  he tabBackground:;tabBorder:#aaa;defaultTab:0;
 
פיליפ ביי (באנגלית: Phillip Bay) הוא פרוור בסידני, המנוהל על ידי עיריית רנדוויק (City of Randwick).
גאוגרפיה

פיליפ ביי הוא מהפרוורים הדרומיים ביותר באזור הפרוורים המזרחיים, וגובל מדרומו בלה פרוז, במערב במפרצון יארה (Yara Bay), בצפון במטרוויל ופורט בוטאני ובמזרח בליטל ביי ובצ'יפלי. דרך בנרונג תוחמת את הפרוור ממזרח, ופארק בייסנטניאל תוחם את הפרוור ממערב. בפרוור מספר רחובות בודדים ופחות מאלף תושבים.
היסטוריה

קפטן ארתור פיליפ הגיע עם המשלחת האירופאית לאוסטרליה ב-1788, ועגן לראשונה באזור מפרץ בוטאני. המעגן הראשון נקרא על שמו, מפרצון פיליפ (כיום, מפרצון יארה). אחרי הגעת האנייה השנייה בפיקודו של ג'ון האנטר, עקרה המשלחת האירופאית ממפרץ בוטאני ועברה למפרץ ג'קסון, באזור שלימים ייקרא נמל סידני. הפרוור פיליפ ביי נקרא על שם המעגן הראשון, וגם לאחר שהמפרצון הסמוך נקרא מחדש בשם יארה (על בסיס מקורות אבוריג'ינים) שמר הפרוור על השם האירופאי.
תרבות

בית יארה ביי נבנה לראשונה ב-1907, כמעון למתפעלי תחנת טלגרף מקומית. לאחר הפסקת שירות הטלגרף, שימש המעון למספר משרדים ממשלתיים, ולבסוף הועבר לידי מועצת הקרקע האבוריג'ינית, שמחזיקה בו עד היום. בית יארה ביי משמש כיום כמרכז שיקום אקולוגי, המתרכז בהחזרת מיני הדו-חיים המקומיים למפרץ.
פרידריך פון פלוטו

| --- | --- |

 לידה:  27 באפריל 1812 Teutendorf, הרפובליקה הפדרלית של גרמניה 
 פטירה:  24 בינואר 1883 (בגיל 70) דרמשטאדט, הקיסרות הגרמנית 
 מקום קבורה:  דרמשטאדט 
 מוקד פעילות:  הדוכסות הגדולה של מקלנבורג-שוורין 
 מקום לימודים:  הקונסרבטואר של פריז 
 סוגה:  אופרה 
 שפה מועדפת:  גרמנית 
 צאצאים:  Martha von Flotow 
 פרופיל ב-IMDb
 
פרידריך פון פלוטו (גרמנית: Friedrich von Flotow;‏ 27 באפריל 1812 – 24 בינואר 1883) היה מלחין גרמני.
פרידריך פון פלוטו.
ביוגרפיה

פלוטו נולד למשפחה אריסטוקרטית עשירה. בצעירותו חונך לקריירה דיפלומטית אך הראה נטייה למוזיקה. ב-1827 נסע לפריז והתקבל ללימודים בקונסרבטוריון, שם החל לחבר מוזיקה, בעיקר אופרות.
הוא חיבר 29 אופרות שתורגמו לאנגלית, לצרפתית ולאיטלקית, והוצגו ברחבי אירופה. רק האופרה מרתה שחיבר, שרדה את מבחן הזמן. מרתה (המכונה גם "השוק של ריצ'מונד") הועלתה לראשונה בווינה ב-25 בנובמבר 1847. הגרסה האיטלקית של האופרה התקבלה בהתלהבות רבה יותר מהגרסה הגרמנית. שני הקטעים המפורסמים מהאופרה הם האריה של מרתה, המבוססת על השיר האירי העממי The last rose of summer וכן האריה "Ach, so fromme" הזכורה יותר בגרסתה האיטלקית M'appari, בביצועו של מריו לנצה.
פוגאס

| --- | --- |

 
 מאכלים
 סוג:  לחם שמרים, מאפה 
 מוצא:  צרפת 
 מרכיבים עיקריים:  לחם 
 
במטבח הצרפתי, פוגאס (בצרפתית: Fougasse; באוקסיטנית: Fogaça) הוא סוג של לחם המזוהה בדרך כלל עם פרובאנס, אך נמצא (עם וריאציות) גם באזורים אחרים בצרפת. גרסאות מסוימות מפוסלות או חתוכות לתבנית הדומה לשיבולת חיטה.
היסטוריה

ברומא העתיקה, panis focacius היה לחם שטוח שנאפה באפר האח (focus בלטינית). זה הפך בסופו של דבר למגוון סוגי לחמים הכוללים פוקאצ'ות במטבח האיטלקי, חוגאסה בספרד, פוֹגאסה בקטלוניה, פוּגאסה (fugàssa) בליגורית, פוגאצ'ה בבלקן, פוגאצ'ה בהונגריה, פוגאס בפרובאנס (במקור כתבו וביטאו fogatza) ו-fouace או fouée באזורים אחרים בצרפת ובאיי התעלה. סביר שלגרסת פרובנס יהיו תוספות כמו זיתים, גבינה, שום או אנשובי.
פורטוגל היא גם ביתה של fogaça, לחם מתוק. בברזיל, pão sovado הוא פוגאס גדול טיפוסי, בעוד שמתכון בשם pão suíço נפוץ במדינות ריו דה ז'ניירו, אספיריטו סנטו והאזורים הסובבים אותו. ניתן להתייחס ל-Pão suíço כנקודת האמצע בין פוגאס לבין בוליו (Bolillo), הדומה מעט לבריוש קטן ומלוח. הם אולי המתכונים המתוקים ביותר של לחם כפרי בעבודת יד ומלוח שנעשה בדרך כלל בברזיל.
המונח "פוגאס" משמש גם להתייחסות לסוג מאפה ממונקו שמעליו שקדים ואגוזים.
אטימולוגיה

פוגאס שימש באופן מסורתי להערכת הטמפרטורת תנור העצים. זמן האפייה של הפוגאס נותן מושג לגבי טמפרטורת התנור והאם ניתן להעמיס את שאר הלחמים (ומכאן הביטוי הצרפתי "il ne faut pas brûler la fougasse" כלומר "אסור לשרוף את הפוגאס").
סוגים נוספים

ניתן להשתמש בפוגאס להכנת הגרסה הצרפתית של קלצונה, בדרך כלל ממולאת בגבינה וברצועות בייקון קטנות בתוך הכיס שנוצרו על ידי קיפול הלחם. וריאציות אחרות כוללות פירות יבשים, רוקפור ואגוזים, או זיתים וגבינת עיזים.
הערות שוליים

↑  Root, Waverley (1992). The Food of France. New York: Vintage Books. pp. 43–44. ISBN 0-679-73897-5. Originally [fouace] was an ash cake, cooked under the ashes of the hearth (focus), a word whose corruption provided its name. (It is known in some parts of France as fougasse, a word a little closer to the original form from which it is derived.)
↑  fouée at Jersey (Norman language)
↑  staplebread (2016-02-10). "MONACO – Fougasse Monégasque". staplebread (באנגלית). נבדק ב-2022-11-28.
פרידריך פון הולשטיין

| --- | --- |

 לידה:  24 באפריל 1837 שוודט על האודר, ממלכת פרוסיה ממלכת פרוסיה (1803-1892) 
 פטירה:  8 במאי 1909 (בגיל 72) ברלין, הקיסרות הגרמנית הקיסרות הגרמנית 
 מדינה:  ממלכת פרוסיה 
 מקום קבורה:  Invalids' Cemetery 
 השכלה:  אוניברסיטת הומבולדט של ברלין 
 תפקיד:  גהימרט 
 
פרידריך אוגוסט קרל פרדיננד יוליוס פון הולשטיין (בגרמנית: Friedrich August Karl Ferdinand Julius von Holstein‏; 24 באפריל 1837 – 8 במאי 1909) היה עובד מדינה של הקיסרות הגרמנית ושימש כראש המחלקה המדינית של משרד החוץ הגרמני במשך יותר משלושים שנה. הוא מילא תפקיד מרכזי בעיצוב מדיניות החוץ לאחר שביסמרק הודח ב-1890.
בתרבות נפוצה

פרידריך פון הולשטיין הוצג על ידי השחקן פרדריק ייגר בסדרת הטלוויזיה "נפילת הנשרים" משנת 1974.
קברו של פרידריך פון הולשטיין ב-אינוואלידנפרידהוף ברלין
פיליפ בנקוביץ'

פיליפ בנקוביץ' (בקרואטית: Filip Benković; נולד ב-13 ביולי 1997 בזאגרב שבקרואטיה) הוא כדורגלן קרואטי המשחק בעמדת הבלם בקבוצת טרבזונספור ובנבחרת קרואטיה.
קריירת מועדונים

בנקוביץ' גדל במחלקת הנוער של דינמו זאגרב. הוא ערך 56 הופעות ליגה במדי הקבוצה הבוגרת של המועדון במסגרת ליגת העל הקרואטית, בהן הבקיע שישה שערים, וזכה עם הקבוצה בשתי אליפויות קרואטיה ושלוש פעמים בגביע הקרואטי.
ב-9 באוגוסט 2018 חתם בנקוביץ' על חוזה לחמש עונות בלסטר סיטי מהפרמייר ליג.
ב-31 באוגוסט 2018 הושאל בנקוביץ' למשך עונה אחת לסלטיק מליגת העל הסקוטית. ב-14 בספטמבר ערך את הופעת הבכורה שלו במועדון, בתיקו 0-0 נגד סנט מירן במסגרת המחזור החמישי בליגה לעונת 2018/2019. ב-3 בנובמבר הבקיע בנקוביץ' את שער הבכורה שלו במועדון, בניצחון 0–5 על הארט אוף מידלות'יאן במסגרת המחזור ה-12 בליגה. בסך הכול ערך בנקוביץ' 20 הופעות ליגה במשך תקופת ההשאלה שלו במועדון, בהן הבקיע שני שערים. הוא זכה עם הקבוצה באליפות סקוטלנד, בגביע הסקוטי ובגביע הליגה הסקוטית.
ב-4 בינואר 2020 ערך בנקוביץ' את הופעתו היחידה במדי לסטר סיטי, בניצחון 0–2 על ויגאן את'לטיק במסגרת הסיבוב השלישי של גביע ה-FA לעונת 2019/2020.
ב-31 בינואר 2020 הושאל בנקוביץ' עד לתום עונת 2019/2020 לבריסטול סיטי מהפוטבול ליג צ'מפיונשיפ. ב-7 בפברואר ערך את הופעת הבכורה שלו במועדון, בהפסד 1–3 לברמינגהאם סיטי במסגרת המחזור ה-31 בליגה. ב-12 בפברואר הבקיע את שער הבכורה שלו במועדון, בניצחון 2–3 על דרבי קאונטי במסגרת המחזור ה-31 בליגה. בסך הכול ערך בנקוביץ' עשר הופעות ליגה במשך תקופת ההשאלה שלו במועדון, בהן הבקיע שני שערים.
ב-16 באוקטובר 2020 הושאל בנקוביץ' למשך עונה אחת לקארדיף סיטי מהפוטבול ליג צ'מפיונשיפ. ב-29 בדצמבר ערך את הופעתו היחידה במדי המועדון, בהפסד 1–2 לוויקומב וונדררס במסגרת המחזור ה-22 בליגה לעונת 2020/2021. ב-6 בינואר 2021 נקרא בנקוביץ' בחזרה ללסטר סיטי.
ב-12 בינואר 2021, מספר ימים לאחר שחזר מהשאלתו לקארדיף סיטי, הושאל בנקוביץ' עד לתום עונת 2020/2021 ללוון מליגת העל הבלגית. הוא לא ערך הופעות במדי המועדון.
ב-12 בינואר 2022 שוחרר בנקוביץ' מלסטר סיטי, ויום למחרת חתם באודינזה מהסרייה א'. ב-14 במאי ערך את הופעת הבכורה שלו במועדון, בהפסד 2–3 לספציה במסגרת המחזור ה-37 בליגה לעונת 2021/2022. בסך הכול ערך שתי הופעות ליגה בעונה זו.
קריירה בין-לאומית

ב-11 ביוני 2019 ערך בנקוביץ' את הופעת הבכורה שלו בנבחרת קרואטיה, בהפסד 1–2 לנבחרת תוניסיה במשחק ידידות.
תארים

אליפות קרואטיה (2): 2015/2016, 2017/2018
הגביע הקרואטי (3): 2015/2016, 2016/2017, 2017/2018
אליפות סקוטלנד (1): 2018/2019
הגביע הסקוטי (1): 2018/2019
גביע הליגה הסקוטית (1): 2018/2019
מגן הקהילה (1): 2021/2022
הערות שוליים

↑  Filip Benković Signs For Leicester City On A Five-Year Deal באתר הרשמי של לסטר סיטי, 9 באוגוסט 2018 (באנגלית)
↑  Filip Benkovic joins Celtic on a season-long loan באתר הרשמי של סלטיק, 31 באוגוסט 2018 (באנגלית)
↑  Bristol City sign Hull's Markus Henriksen and Leicester's Filip Benkovic באתר BBC, 31 בינואר 2020 (באנגלית)
↑  Filip Benković links up with the Bluebirds באתר הרשמי של קארדיף סיטי, 16 באוקטובר 2020 (באנגלית)
↑  Filip Benković returns to Leicester City באתר הרשמי של קארדיף סיטי, 6 בינואר 2021 (באנגלית)
↑  OH Leuven heeft centrale verdediger beet באתר הרשמי של לוון, 12 בינואר 2021 (בהולנדית)
↑  Filip Benković Leaves Leicester City באתר הרשמי של לסטר סיטי, 12 בינואר 2022 (באנגלית)
↑  Filip Benkovic è un nuovo giocatore dell'Udinese באתר הרשמי של אודינזה, 13 בינואר 2022 (באיטלקית)
פלין קרהאן

| --- | --- |
אין תמונה חופשית
 לידה:  7 באוקטובר 1984  (בת 40) אנקרה, טורקיה
 שם לידה:  Vildan Pelin Karahan 
 מדינה:  טורקיה 
 תקופת הפעילות:  מ-2007 
 מקום לימודים:  אוניברסיטת אנאדולו 
 מספר צאצאים:  2 
 pelinkarahan.com.tr
 פרופיל ב-IMDb
 
וילדאן פלין קרהאן (בטורקית: Vildan Pelin Karahan; נולדה ב-7 באוקטובר 1984) היא שחקנית טורקייה. היא הייתה ידועה מספר שנים בשם הנישואין שלה "פלין בקירוגלו", אבל לאחר שהתגרשה, היא חזרה לשם נעוריה.
ביוגרפיה

פלין קרהאן נולדה ב-1984 באנקרה שבטורקיה. היא למדה בבית הספר היסודי Arı College, וסיימה את חטיבת הביניים חלקית בבית הספר Gaziosmanpaşa באנקרה, ובבית הספר Ödemiş. היא סיימה את לימודיה בגימנסיה של סוקולו מהמט פאשה ולאחר מכן באוניברסיטת Anadolu.
בתחילת הקריירה שלה, היא השתתפה בפרסומת של קוקה-קולה וקארפור. היא גילמה את דמותה של אסלי זייבק בסדרת הנעורים "Kavak Yelleri", ששודרה בערוץ הטורקי Kanal D בשנים 2007 - 2011.
ב-2012, היא החלה לשחק בתור מיהרימה סולטאן בסדרה המצליחה "הסולטאן", שמגוללת את קורות שלטונו של סולימאן המפואר.
חיים אישיים

קרהאן הייתה נשואה למאמן הכושר ארדינץ' בריקוגלו מ-2011 עד 2013. ב-24 ביוני 2014, היא נישאה לבדרי גונטאי.
פילמוגרפיה > טלוויזיה

| שנה | סדרה | תפקיד |
| --- | --- | --- |
| 2007–2011 | Kavak Yelleri | אסלי זייבק |
| 2012–2014 | הסולטאן | מיחרימה סולטאן |
הערות שוליים

↑  Pelin Karahan in "Magnificent Century", May 24, 2014, Hurriyet
↑  Pelin Karahan got married, October 23, 2011, Magazin
פלגיוס הראשון, מלך אסטוריאס

פלגיוס הראשון, מלך אסטוריה (באסטורית: Pelayu, בספרדית: Pelayo, בלטינית: Pelagius;‏ 685 – 737) היה מייסדה של ממלכת אסטוריאס ושליטה הראשון בין השנים 718–737. פלגיוס היה המונרך הנוצרי הראשון שהחל את הרקונקיסטה; הכיבוש הנוצרי המחודש של חצי האי האיברי מידי הח'ליפות האומיית, כאשר הביס את צבא הח'ליפות בקרב קובאדונגה בשנת 722 ומנע את הכיבוש המוסלמי של צפון חצי האי האיברי.